
EDITORIAL 3 


EN LA JOIA DEL GRAN JUBILEU, 
ASCETES PER SERVIR DÉU I L'ESGLÉSIA 


M'ha suggerit el títol d'aquesta 
editorial de la nostra revista del 
Seminari la lectura d'un article sobre 
el prevere i escriptor Carles Cardó 
(1884-1959). Com a sacerdot i 
pensador té clar que "sense la ciència 
de Déu, no es pot conèixer el món, ni 
l'home. La contemplació de V'asceta 
és l'enfocament més just possible de 
tota la realitat". "Asceta" vol dir 
esforçat, és l'home tensionat vers 
l'ideal. A l'hedonisme actual aquesta 
afirmació cardoniana li pot sonar 
estranya, caduca, arcaica. 


Dos pensaments més d'ell: "La 
manca d'èxit immediat és una altra 
de les coses que no tenen 
importància...Qui no ha perdut mai, 
no pot tenir clemència, condició ne- 
cessària de l'encert, ni pot resistir les 
adversitats, condició encara més ne- 
cessària". I, "Les idees evangèliques 
detonen dins l'ambient picaresc i em- 
murriat en què es mou l'esperit del 
món. Però nosaltres, els fills de la pa- 
radoxa divina, hem de fer contínua- 
ment la gran paradoxa de proclamar- 
les allí on són menys avinents, on sem- 
blen més inoportunes. Cal fer veure 
a la gent la força incontrastable de 
l'home que diu sempre la veritat, que 
obra sempre bé, que juga net sem- 


EE) 


pre". 


Puc dir que en el curs que acaba, 
amarat de l'espiritualitat del Gran 
Jubileu, hem intentat fer vida en 
nosaltres la ciència de Déu per millor 
servir Déu i els homes en el marc 
ascètic de la nostra vida comunitària 
del Seminari. Una família convocada 
per l'Esperit del Senyor per ser 
testimonis de que "l'home no viu 
només de pa" (Lc 4,4). Un curs en 
que la comunitat del Seminari 
Conciliar no ha entregat sols hores 
d'estudi o accions determinades a la 
nostra Església diocesana, sinó que 
cadascú ha anat entregant la pròpia 
vida, exercint la fe i la confiança, 
aprenent i madurant en l'acceptació 
de l'estudi, convivència i pregària 


amagades, com l'etapa de Natzaret, 
que és com millor podem definir 
l'etapa formativa del Seminari, en la 
confiança de que arribarà el moment 
de la missió. 


Mentrestant cal exercir les 
virtuts humanes i cristianes, deixant- 
nos formar per l'Esperit del Senyor 
que ens guia. Les proves i dificultats 
de l'itinerari vocacional, lluny de 
desanimar-nos ens han de fer valorar 
la importància que sapiguem viure tots 
els esdeveniments com una 
meravellosa història de salvació. Tot 
té sentit en Déu i des de Déu. 
Aquesta visió de fe i confiança la hem 
de tenir molt present en totes les 
circumstàncies del nostre camí. 


La nostra comunitat del Seminari, 


3 fent seva la crida del Sant Pare a la 


nova evangelització, i guiats pel primer 
formador del Seminari que és el nostre 
Bisbe, el Cardenal Carles, en aquest 
curs que s'acaba ha volgut viure 
profundament les dimensions que ens 
marca el "Pla de Formació", per 
esdevenir els sacerdots que Jesucrist 
i l'Església espera: mestres de la 
paraula, ministres dels sagraments i 
guies de la comunitat. 


Vull donar moltes gràcies a Déu 
per totes les vivències que al llarg 
d'aquest curs hem compartit, 
formadors i seminaristes, la comunitat 


de germanes carmelites i tots el qui 
amb el seu treball i esforç han fet 
realitat el ser "la gran família del 
Seminari". Tot, il-luminat per la fe, ben 
segur que ens ha fet créixer i madurar, 
avançant en la resposta a la crida que 
ens fa el Senyor. 


Tara venen les vacances del curs 
acadèmic, que no de Seminari. Canvi 
de ritme i d'activitats. Pel davant hi 
ha colònies i campaments, cursets 
d'estiu, la nostra convivència de tot 
el Seminari a Benasc a finals de juliol 
amb el Sr. Cardenal i la Trobada 
Mundial de la Joventut a l'agost a 
Roma, amb el Sant Pare. E així arri- 
barem al nou curs, plens de vivènci- 
es noves, amb més illusió i ganes 
d'entregar-nos al servei de la Santa 
Església i amb l'alegria de retrobar- 
nos per comunicar-nos les nostres ex- 
periències personals, sentint que van 
passant els anys i que la tan somiada 
ordenació sacerdotal es va apropant. 
Per això us convido en aquest temps 
d'estiu a aprofundir en les relacions 
humanes, tant amb les famílies i 
amics, com amb els feligresos i sa- 
cerdots de les parròquies a les que 
aneu a col-laborar: a ampliar el temps 
de lectura i reflexió: a donar testimo- 
ni amb la vostra pregària i comporta- 
ment com a consagrats al Senyor, vi- 
vint tal com correspon a la vocació a 
la que heu estat cridats. 


Amb una cordial salutació a les 
famílies dels nostres seminaristes, a 
tota la comunitat diocesana que prega 
i ens ajuda econòmicament i invocant 
la protecció de la Marc de Déu de 
Montalegre, de Sant Josep i del Beat 
Josep M. Peris, a tots us desitjo un 
bon estiu. 


4. Padl 


Mn. Francesc Prieto, pvre. 


Rector del Seminari 
Conciliar de Barcelona 


El rector del Seminari Conciliar de Barcelona, Roma 17-5-2000 


Mn. Prieto ha representat 
la nostra institució en els 
segients actes i visites: 


Febrer: 


94: Visita a la Parròquia de Sant 
Joan Baptista de Vilassar de Mar. 


27: Eucaristia al Monestir de 
Sant Maties de les monges 
Jerònimes en el marc d'una trobada 
vocacional sobre la vida monàstica. 


Març 


9: Presentació del llibre "Cent 
anys educant i aprenent", del P. 
Enric Puig, Secretari-Canceller de 
l'Arquebisbat a l'Escola Tècnica 
Professional del Clot. 


La 


15: Roda de premsa presentant 
la campanya del Dia del Seminari. 


19: Concelebració en el Santuari 
de Sant Josep de la Muntanya, en la 
festa de Sant Josep. 

20: Presentació de la Miscel-lània 
en homenatge al Dr. Pere Farnés, a 
la sala Sant Jordi del Seminari 
Conciliar. 


27: Amb l'equip de superiors, 
participació en la Jornada Sacerdotal 
a Montserrat del clergat català. 

Abril 


4: A la sala Sant Jordi del 
Seminari Conciliar, presentació del 
llibre "Tercer Mil-lenni" de Mn. 
Manuel Tort. 


12 :Presentació del llibre "El Gust 
de la Fe" del bisbe auxiliar Mons. Joan 
Carrera, a la capella de Sant Llàtzer. 


18: Concelebració en la Missa 
Crismal i dinar de germanor del 
presbiteri. 


Maig 

11: Reunió amb l'Arxiprestat de 
Mataró a Sant Andreu de 
Llavaneres per parlar de la pastoral 
vocacional. 

15: Visita a la Parròquia de Sant 
Isidre de l'Hospitalet en la seva 
festa patronal. 

16-20: Pelegrinatge diocesà a 
Roma 

29: Amb l'equip de formadors, 
participació en la reunió de 
Seminaris de Catalunya 

Juny 


26-28: Participació en la reunió 
de Rector i Formadors dE 


Catalunya, a Tarragona. 


ACTIVITATS DEL SEMINARI 


Aquest any Jubilar 2000 també 
el vam iniciar als peus de la Marc de 
Déu de Montserrat, això va ser el 
divendres 7 de gener. 


El diumenge 20 de febrer vam 
tornar a gaudir d'un recés, els del 
Sagrat Cor predicat per Mn. Manuel 
Coronado a la casa de les Claretianes 
al carrer Major de Sarrià, els 
companys de Sant Josep Oriol a 
Caldes de Montbui i predicat per Mn. 
Josep Serra. 


El dimarts 22 al Seminari es 
vivien aires de festa, 5 companys van 
ser admesos a Ordes, la celebració 
la va presidir el bisbe auxiliar Joan- 
Enric Vives. A l'endemà vam 
comptar amb la presència i testimoi 
d'un missioner del IEME. 


El dimarts 14 de març celebració 
comunitària de la penitència. El cap 
de setmana del 18 i 19 de març totes 
les activitats del Dia del Seminari. 


El diumenge 26 recés, els del 
Sagrat Cor a Caldes de Montbui i 
predicat pel Rector del Seminari, i els 
de Sant Josep Oriol a Begues predicat 
per Mn. Manuel Homar. 


El dilluns 27 el curs d'Introductori 


va ser-hi a la Trobada Sacerdotal a 


Montserrat, van participar a 
l'Eucaristia, a la Conferència del Dr. 
Armand Puig i al dinar. Dimarts 4 
d'abril tot el Seminari vam participar 
de la pregària del Via Crucis pels 
claustres de l'edifici. 


El dia 13 marxem d'Exercicis 
Espirituals. Durant el Trídium Pasqual 


Recés de final de curs a la Sagrada Familia de Rubí 


El dimarts 7 de març tots els 
seminaristes de Catalunya aplegats a 
la Catedral de Barcelona vam rebre 
el do de la indulgència. Dimecres de 
Cendra, abans de la celebració de 
l'imposició de la cendra, el Sr. Rector 
del Seminari ens feia una comunicació 
per ajudarnos a viure més intensament 
la Quaresma. 


els de la comunitat de Sant Josep Oriol 
van participar en les celebracions 
litúrgiques de la Catedral. El dia 2 de 
maig reiniciem les classes a la facultat 
i el ritme normal al Seminari. El 10 de 
maig Van rebre el ministeri de Lector 
9 companys a la capella del Seminari 
de mans del bisbe auxiliar Carles 
Soler i Perdigó. 


AGENDA 


Divendres 23 de juny celebrem el 
final de curs al Seminari. 
Celebració de l'Eucaristia 
presidida pel nostre Cardenal- 
Arquebisbe, Ricard-Maria 
Carles. En acabar, dinar de 
comiat 


Diumenge 25, participació a Ja 
processó del Corpus de la 
Catedral de Barcelona. 


Diumenge 2 de juliol a les 19 hores, 
a la Catedral, ordenació de 3 
preveres. L' última setmana 
de juliol tot el Seminari farà 
una convivència a Benasc 
(Osca). 


Diumenge 14 ordenació de 
diaca d'en Ramon Roca. 
Diumenge 28 recés a Rubí 
predicat pel Rector del Seminari. 
Diumenge 4 de juny ordenació 
4 de 3 preveres a la Catedral. La 
comunitat de Sant Josep Oriol va 
rebre al P. Francesc Garcia, 
Felipó i vicari de la Basílica de 
la Mare de Déu de la Mercè, 
encarregat del "Dit i Fet". Al 
llarg d'aquests mesos hem anat 
participant a les Escoles de 
4 Pregària a la Catedral. 


Del 24 al 28 de Juliol 
convivència a Benasc 
(Pirineo Aragonés) 


I 
6 EXERCICIS ESPIRITUALS 


Durant els dies 13 al 19 d'Abril, 
els companys de la comunitat del 
Sagrat Cor, juntament amb els nostres 
formadors, Mn. Antoni Babra i Mn. 
Serra, vam intentar deixar que 
l'Esperit s'exercités amb nosaltres 
durant uns dies plens de silenci i de 
pregària confiada. Després d'un tri- 
mestre prou llarg, jo crec que tots es- 
peràvem amb il-lusió aquests dies per 
a poder aturar la màquina del activis- 
me i dedicar-nos a trobar-nos inten- 
sament amb Aquell que és la font i la 
meta de tots els nostres esforços, 
Jesucrist. 


Les condicions 
que es van donar penso 
que van ser molt 
favorables.El 
predicador dels exer- 
cicis, Mn.Bona-ventura 
Pelegrí, prevere de la , 
diòcesi de Lleida, va 
anar seguint l'esque- 
ma dels exercicis de 
sant Ignasi, però, com 
de fet fa cada predica- 
dor, li va donar el seu 
toc personal. Les seves 
xerrades van estar ple- 
nes de vivesa, molt lli- 
gades a la vida, i van 
servir per què Mn. Bo- A 
naventura — pogués 
compartir amb nosal- 
tres part de la immen- 
sa saviesa que els 
seus setanta-vuit anys d'experièn-cia 
han anant donant a aquest home de 
Déu. Mentre escoltàvem a 
Mn. Bonaventura vam poder viatjar 
a paisos de gairebé tot els continents 
del nostre planeta, hem conegut per- 
sones de carn i ossos que el predica- 
dor ens anava proposant com a testi- 
monis vivents d'allò que ens volia 
transmetre. Les anècdotes amb què 
anava il-lustrant el que deia resultàven 
molt encertades. També va ser molt 
enriquidor que tot el que s'anava co- 
mentant fos il-luminat amb exemples 
trets de la vida de la pastoral, de 
l'experiència d'un home que ja les ha 


A RINER..., 


vistes de tots els colors, permeteu-me 
l'expressió. Des d'aquí li vull donar 
les gràcies pel seu testimoni. 


Les instal-lacions de la casa 
d'espiritualitat del Miracle són 
magnífiques. S'ha de destacar també 
la feina que fan les germanes que 
s'ocupen de la gestió de la casa, així 
com le de les altres treballadores. 
D'altra banda, s'ha de destacar 
l'acolliment que fan de tots aquells que 
passem uns dies al Miracle la 
comunitat de monjos de Montserrat 
que té cura del santuari marià del 


Comunitat Sagrat Cor al Miracle 


Miracle. No cal dir que és 
impressionant el retaule barroc que 
presideix l'església, però jo també 
destacaria els signes de la devoció a 
Maria que podem trobar, com és 
aquell racó que està ple de exvots, 
fotografies i tota mena d'objectés 
personals amb que les persones que 
jo podia veure en les fotos o els seus 
familiars o amics, mostràven el seu 
agraiment a la Mare de Déu o li 
confiaven les seves dificultats. 
Record especial tindré també de les 
vespres que resàvem amb els monjos 
i de dos cants que vam repetir tots 
els dies, de manera que ja són una 


mica nostres. Es tracta de l'himne de 
vespres i dels g0igs a la Mare de Déu 
del Miracle, dels quals he agafat les 
dues primeres paraules per donar títol 
a aquesta ressenya. 


Sobre l'entorn cal dir que em van 
impressionar els efectes encara molt 
visibles del gran incendi que va cre- 
mar gran part dels arbres i vegetació 
de la zona. La verdor dels camps de 
cultiu contrastava amb els boscos 
calcinats. Caminar enmig d'un bosc 
ple de "cadàvers d'arbre" resultava 
dantesc i et feia reflexionar sobre la 


fragilitat de totes 
— 


les coses belles, 
sobre la fragilitat 
de la vida i sobre 
els potencial des- 
tructiu i de mort 
que tenim els ho- 
mes.Eren impres- 
, Sionants les tardes 
quan el sol queia i 
s'amagava darre- 
ra de l'horitzó 
deixant que es 
perdessin de vista 
a, causa de la fos- 
£. cor, les muntanyes 
nevades, que més 
) d'una vegada tam- 
bé es van amagar 
durant el dia sota 
el mantell dels 
núvols baixos. 


El diumenge de Rams el santuari 
es va ompliri vam poder celebrar junts 
l'inici de la Setmana Santa. Després 
de la celebració vam trencar una mica 


Caminar enmig 
d'un bosc 
ple de 
cadàvers d'arbre"... 
et feia reflexionar 
sobre la fragilitat 
de la vida 


———— 


EXERCICIS ESPIRITUALS si 


el clima de silenci, que vam recuperar 
en el moment del dinar. I es que el 
més important d'aquests dies no han 
estat totes aquestes coses que he anat 
comentant fins ara sinó que un grup 
de persones entusiastes de Jesucrist, 
sense fer cap cosa estranya, només 
aplicant el nostre cor a l'escolta de la 
Paraula i confiant en l'acció ,suau i 
poderosa a la vegada de l'Esperit, hem 
fet experiència de Déu, ens hem 
commogut davant l'amor que Déu ens 
té a nosaltres i a tota la humanitat, 
ens em sentit perdonats i acollits per 
Ell i s'ha revifat ens nosaltres més 
que mai (és una dinàmica que creix 
sense parar) el foc de la nostra fe, de 
la nostra esperança i de la nostra 
caritat, totes elles el do immens de 
Déu que tots volem que creixin en 
nosaltres i posar-les al servei de tots 
els nostres germans i germanes, en 
l'alegria de seguir aquesta crida que 
el Mestre ens fa a seguir-lo i oferir 
les nostres vides esdevenint algun dia, 
en conformitat a la seva voluntat, 
preveres de la seva Església de 
Barcelona. 


Donem gràcies a Déu per tot el 
que ens dóna, per aquest exercicis i 
tot el que ens ajuda ha d'anar fent 
realitat cada dia allò que la Verge nena 


Només aplicant 
el nostre cor 
a Vescolta 
de la Paraula... 
hem fet experiència 
de Déu 


va demanar al poble en la seva 
aparició al Miracle: convertiu-vos i 
poseu-vos de la part de Déu. 


Jordi Redondo 
3er de teologia 


REENAMORAR-NOS DE JESÚS 


RR, (AD 

Comunitat Sant Josep Oriol a Banyoles 


Del 13 al 19 d'Abril els 
seminaristes de la comunitat de St. 
Josep Oriol vam anar a la Casa 
d'Espiritualitat Cardenal Narcís 
Jubany de Banyoles, per a fer els 
exercicis espirituals. El predicador 
va ser Mn. Gerard Soler, sacerdot 
diocesà de Lleida, que té molta 
experiència en el camp dels 
exercicis espirituals. 


El primer dia Mn. Gerard ens 
va dir els dos objectius generals que 
haurien de tenir aquests exercicis: 


- Reenamorar-nos de Jesús. 


- Reil-lusionar-nos en la 
vocació al sacerdoci. 


Trobo que són molt adients en 
el nostre camí com a seminaristes 
ja que fàcilment podem descarrilar 
j oblidar la nostra experiència inicial 
d'amor a Jesús, la qual ens va fer 
descobrir la crida del Senyor vers 
el presbiterat. Per això, aniré citant 
i comentant algunes de les idees 
que Mn. Gerard ens va donar, les 
quals tenen una relació mòlt 
important amb aquests dos 
objectius. 


Cal dir que els títols de les 
predicacions mostraven la realitat 
trinitària de Déu i se centraven molt 
en Crist, Cap i Pastor del seu poble, 
per a fer-nos veure la realitat del 
prevere, que ha de ser un altre Crist, 
Cap i Pastor de la comunitat. 


En una meditació sobre 
l'oració se'ns va explicar diverses 
coses que em semblen interessants 
per a reenamorar-nos de Jesús. 
Se'ns va dir que la pregària ha de 
ser trinitària, se'ns va parlar de 
Voració de lloança, de súplica, 
d'intercessió i d'acció de gràcies, 
i Se'ns va fer veure com la pregària 
és una gràcia gratuita i 
transformant, fruit d'una 
experiència de Déu. 


Parlant sobre la recon-ciliació, 
el sagrament de la misericòrdia del 
Pare, se'ns van dir algunes idees 
molt boniques com aquestes: "Hem 
de descobrir el nostre pecat als 
ulls de la misericòrdia del Pare", 
"Necessitem treure l'arrel del 
pecat i per a fer això ens cal el 
sagrament de la reconciliació. " 


Reflexionant sobre l'Esglé-sia, 
Mn. Gerard ens va donar unes imat- 
ges plenes de significació: "L'Es- 
glésia és l'esposa estimada de 
Crist, el poble sant de Déu, un jardí 
de jardins amb flors i plantes diver- 
ses, una unitat en la diversitat, una 
expressió del Déu u i tri." 


Per a fer-nos veure la 
importància que l'Eucaristia té en 
la vida del prevere, Mn. Gerard va 
dedicar 2 meditacions a aquest 
sagrament, tot donant-nos cites de 
Praesbyterorum Ordinis (PO), 
Sacrosanctum Concilium (SC) i 


Botelicció dels Riris 


Lumen Gentium (LG), totes elles molt 
suggestives per a nosaltres: 

PO 5: "La vida i el ministeri 
sacerdotal giren entorn de 
l'Eucaristia com a font i cimal de 
l'evangelització. " 

PO 14: "La caritat pastoral del 
prevere, signe del Bon Pastor, frueix 


"Jesús es fa 
realment present 
en la litúrgia 
de VEsglésia en 
la persona del prevere" 


del sacrifici eucarístic" 


SC 7: "Jesús es fa realment 
present en la litúrgia de l'Església en 
la persona del prevere". 


Això em fa recordar la realitat 
palpitant de què el prevere quan 


celebra els sagraments actua "in 
persona Christi". 

SC 56: "La taula-litúrgia de la 
paraula i de l'eucaristia van tan 
íntimament unides que constitueixen 
un sol acte de culte. " 


PO 4 : "El poble de Déu es 
reuneix per la Paraula de Déu i té dret 
de trobar-la de llavis del prevere." 


Una altra meditació va versar 
sobre el sagrament vers el qual 


EXERCICIS ESPIRITUALS 


nosaltres ens encaminem: l'Orde 
Sacerdotal, i ens va fer reil-lusionar 
aquesta vocació que hem rebut del 
Pare. Mn. Gerard va fer que ens 
adonéssim com pel ministeri del 
prevere arriba al Parc el sacrifici 
espiritual del sacerdoci comú de tot 
el Poble de Déu. Quan en l'eucaristia 
el prevere diu: Us oferim, oh Parel, 
aquest sacrifici... I Va insistir en què 
el preverc ha de exercir el seu 
ministeri en nom de Crist i com Crist, 
en comunió amb el bisbe i amb el 
presbiteri, tot formant una veritable 
fraternitat sacerdotal. Apa, quin ideal, 
0il, però amb la Gràcia de Déu segur 
que ho podrem fer. 


En un altre moment el predicador 
ens va parlar sobre les virtuts del Bon 
Pastor. Va citar Optatam Totius (OT) 
OT 4: "La formació ha de tendir a 
crear veritables pastors d'ànimes", 
i una frase del Cardenal Martini, que 
és Un crit a una fe profunda: "la fe 
s'ha de despertar com a remei al 
mal d'aquest món". I 


Mn. Gerard va dedicar dues 
meditacions a parlar de la verge 
Maria, i ens va dir coses molt maques. 
Va citar LG 46: 7" Maria és 
l'encarnació — dels — consells 
evangèlics", SC 103: "L'Església 
contempla Maria com el model que 
vol ser". També va citar Marialis 
Cultius del papa Pau VI MC16: 
"Maria és exemple de l'actitud 
espiritual amb què l'Església 
celebra els divins misteris". 


Parlant sobre l'espiritualitat de 
l'Església ens va dir que l'espiritualitat 
comuna de l'Església és la de l'any 
litúrgic i les espiritualitats de cada 
carisma, s'uneixen en aquesta. 


La darrera meditació va versar 
sobre l'alegria. Ens va fer veure que 
el ministeri s'exerceix amb dificultats, 


Maria és exemple 
de Vactitud espiritual 
amb què VEsglésia 
celebra els divins 
misteris" 


però va acompanyat de l'alegria de 
l'Esperit Sant, tot insistint que l'alegria 
és un do de l'Esperit Sant. 


Voldria acabar aquesta trajectò- 
ria de la meva experiència en aquests 
exercicis espirituals citant una frase 
de Mn. Gerard, que es pot conside- 
rar com a pregària: "Ensenya'm, 
Mare, a ser bon pastor com el vostre 
Fill ho és". 


Alfons Cànovas 
2" Filosofia 


Ban, 
43 ve 
EL 
her alias 


Processó de Rams 


SETMANA SANTA 9 


TRÍDUUM PASQUAL AL SEMINARI 


Com desde fa tres anys ençà, els 
cursos d'introductori i primer de 
filosofia passen el Dijous Sant i el 
Tríduum Pasqual al Seminari per viure 
aquests dies en comunitat i servir com 
a acòlits a la catedral. Enguany m'ha 
tocat a mi, que he començat aquest 
any Introductori. 


Començo dient que és tota una 
gràcia de Déu poder viure aquests dies 
tan importants a la Catedral amb el 
nostre Bisbe. 


DIJOUS 
SANT 


El ritme d'aquests dies començà 
a accelerar-se ja des de l'inici. Unes 
hores després d'haver arribat de la 
setmana d'exercicis espirituals i 
d'haver passat per casa, el Dijous 
Sant, al matí, ja estàvem els 
seminaristes a la catedral per assajar 
la missa del vespre amb Mn. Arenes 
i Mn.Vives. En acabar, ja havíem de 
ser al Seminari per dinar. Després 
d'un moment de descans, Mn. Manuel 
Coronado, ens va dirigir una plàtica 
sobre el sentit del Dijous Sant per a 
ajudar-nos a aprofundir i viure millor 
aquest dia tan important per un futur 
sacerdot. Tot seguit, després de 
preparar-nos molt elegantment per 
l'ocasió, vam sortir cap a la Catedral 
on, després de revestir-nos, Mn. 
Arenes ens va fer l'últim repàs de la 
celebració. Va ser moll emocionant 
per a mi veure el nostre Bisbe, 
especialment en dos moments de la 
celebració: el primer, treure's la 
casulla i rentar de genolls els peus 
dels escolanets: l'altre moment, com 
després de la reserva de l'eucaristia, 
Mn. Guiteras penjà al coll del Sr. 
Cardenal la clau del sagrari, volent 
significar que cll és el custodi de 
l'Eucaristia. 


Només acabar, vam anar al 
Seminari a sopar i, tot just després, 
vam fer la vetlla a l'Eucaristia al 


Els seminaristes, acòlits dels oficis a la Catedral 


nostre oratori. Tocades les dotze, vam 
anar a descansar. 


DIVENDRES 
SANT 


Al dia segiient, Divendres Sant, 
va continuar el ritme accelerat. 
Després d'esmorzar, ales 10 ja érem 
a la Catedral per començat, juntament 
amb el canonges, l'Ofici de Tenebres. 
Tot just acabar, vam assajar la 
cerimònia de la Passió del Senyor. 
Després vam sortir cap a al Seminari 
per arribar a l'Hora de Sexta i dinar. 


Poc després ja havíem de ser 


novament a la Catedral per començar 
la cerimònia de la Passió. Va ser molt 
impressionant veure el Sr. Cardenal, 
només arribar al presbiteri, postrar- 
se davant la Creu, i també molt 
emocionant quan, després d'anar 
descobrint la Creu, la va alçar i 
mostrar al poble que mirava 
espectant. L'altre moment molt 
significatiu va ser veure'l treure's la 
casulla i adorar a la Creu. 


Va ser bonic, en tornar al 
Seminari, poder posar en comú tot allò 
viscut fins al moment, i que Mn. 


Coronado ens donés l'explicació 
litúrgica i teològica d'aquell dia, que 
va cloure amb una vetlla d'adoració 
a la Creu. 


DISSABTE 
SANT 


El Dissabte Sant, igual que el dia 
anterior, després d'esmorzar vam 
participar, al cor de la Catedral, a 
l'Ofici de Tenebres i, després, vam 
assajar la Vetlla Pasqual del vespre. 
Tot havent dinat i descansat una 
estona, Mn. Coronado ens va 
explicar, molt àmpliament, el sentit i 
símbols de la Vetlla i del Diumenge 
de Resurrecció. 


VETLLA 
PASQUAL 


Un cop fetes les Vespres i havent 
sopat, vam posar-nos les nostres 
millors gales per anar a la Vetlla 
Pasqual de la Catedral que començà 
ales 10 de la nit i va ser molt intensa. 
Els moments més significatius per a 
mi, apart del lucernari i el bateig, va 
ser el moment del Glòria, quan van 
encendre's tots els llums i van tocar 
les campanes i el carrilló. 


Quan acabà la Vetlla, a dos quarts 
de dues de la matinada, els canonges 
ens convidaren a "mona" i cava. En 
arribar al Seminari continuàrem la 
celebració, amb els superiors i el 
rector, que durà fins més enllà de les 
tres. 


Piscolabis en el Seminari després de la Vetlla Pasqual 


Amb tot i això, al dia segient, 
després de despertar-nos enmig del 
repic de campanes i els al-leluies, que 
un company va tenir la delicadesa de 
fer-nos escoltar, a les nou ja érem a 
l'oratori per fer les Laudes solemnes, 
i després d'un bon esmorzar, ja érem 
a la Catedral per començar la missa 
de Diumenge de Resurrecció. 


Si la Setmana Santa ja és prou 
impressionant per ella sola, encara ho 
és més viscuda al costat del nostre 
Bisbe i com hem pogut viure-la tots 
nosaltres: per això, vull donar gràcies 
a Déu. M'agradaria tornar a repetir- 
lo un altre any, i se'ns dubte que, si 
Déu vol, el proper any tornaré a Viure 
aquesta gran experiència a la 
Catedral. 


Juan Antonio Castillo 
Introductori 


Diumenge 
vam despertar-nos 
enmig d'un repic 
de campanes 
i al-leluies 


TROBADA JUBILAR DELS SEMINARISTES 
A BARCELONA 


Grup de seminaristes iniciant l'acta jubilar a la Catedral 


Com cada any, els seminaristes 
de les diòcesis catalanes ens vàrem 
aplegar en una trobada per a envigorir 
la nostra fe i comuna vocació al 
ministeri sacerdotal, enguany, però, 
aquesta trobada ha estat emmarcada 
dins aquest Any Sant Jubilar dels 2000 
anys del misteri de l'Encarnació de 
Jesucrist: any de gràcia i de perdó, 
any de reconciliació i de renaixença 
espiritual. 


Aquest any la trobada tingué lloc 
a Barcelona el dia 7 de març a la tarda. 
Abans de marxar des del Seminari 
Conciliar fins a la Catedral Mn. Manel 
Homar, el nostre Director espiritual, 
ens va fer una breu meditació sobre 
el sentit del Jubileu tot enviant-nos en 
pelegrinatge vers la nostra Catedral. 
Allà ens trobàrem amb els 
seminaristes de les altres diòcesis 
davant la porta principal de la mateixa 
Catedral. Un dels canonges ens acollí 
i ens assenyalà que Crist és la porta 
(Cf. Jn 10, 9) i que travessar el llindar 
de la porta de la Catedral era símbol 
de rebre l'amor i la misericòrdia de 
Déu revelats en Jesucrist. 


Tot seguit, ja dintre de la 
Catedral, ens repartírem en dos grups 


per a poder fer una visita guiada tant 
del Museu d'Història de la Ciútat com 
de la mateixa Catedral. Del museu 
veièrem el subsòl arqueològic de la 
ciutat de Barcino, antiga colònia 
romana. És aquí on s'inicià el 
cristianisme a la nostra ciutat sobretot 
a partir dels segles IH i IV. Mostra 
d'aquests primers temps de 
cristianisme són el testimoni del bisbe 
Sant Pacià i del baptisteri de planta 
octogonal paleocristià. Realment és 
impressionant sols de pensar-hi quants 
fills i filles de Déu nasqueren a la vida 


eterna per l'aigua i l'Esperit en aquesta 
piscina baptismalt 

Un cop acabades les visites 
culturals vàrem resar vespres al cor 
de la Catedral i tot seguit tingué lloc 
la celebració de l'eucaristia a l'altar 
major presidida pel Sr. Cardenal- 
Arquebisbe de Barcelona Ricard M" 
Carles. Va ser l'acte central i 
culminant de la trobada. Amb motiu 
de rebre el do de la indulgència jubilar 
a l'eucaristia vàrem fer la Professió 
de Fe cantada i, com a signe de caritat 
jubilar, férem una col.lecta pel clergat 
indígena amb un total de 175.396 ptes 
recollides. Aquests diners seran 
destinats a l'Obra Missional Pontifícia 
de Sant Pere Apòstol que promou 
seminaris i cases de formació en 
territoris de missió per tal que les 
Esglésies joves tinguin sacerdots i 
religiosos sorgits de les seves pròpies 
comunitats: particularment els nostres 
donatius aniran destinats a quatre 
seminaris majors —d'Uganda, 
Colòmbia, Índia i Filipines. Finalment, 
vàrem acabar aquesta trobada jubilar 
amb un sopar de germanor al nostre 
Seminari. 


Alfonso Puig de Morales 
3er. de teologia. 


A la porta de la Catedral amb el Cardenal Arquebisbe 


JORNADA DE PORTES OBERTES 


LE Potresió 
OBERTES 


m 


Cartell a la façana del Seminari 


Quan jo treballava a Valentine, 
una empresa del sector de les 
pintures, fèicm un cop a l'any una 
"Jornada de Portes Obertes": venien 
les famílies, se'ls ensenyaven les 
instal-lacions, hi havia activitats pels 
nens, etc, i acabava tot amb un 
piscolabis. Tot això es feia per allò 
que se'n diu el "Marteting intern", 
perquè la motivació i identificació del 
personal amb la seva empresa 
creixés. 


Crec que no m'equivoco quan 
penso que la "Jornada de Portes 
Obertes" que vàrem fer al Seminari 
tenia un sentit molt diferent. Si 
preguntéssim a les persones que van 
venir perquè ho van fer, i els 
donéssim uns minuts per a pensar-ho, 
el meu parer es que no ens 
respondrien que venien per a veure 
un edifici, o unes instal-lacions, o que 
tenien curiositat per veure on vivíem. 
Penso que en el subconscient o, fins i 
tol, en el conscient, els qui van venir 
ho van fer com una manera de dir- 
nos que estan amb nosaltres, que ens 
donen suport, que preguen per 
nosaltres, que els interessen les 
nostres vides, una manera d'agrair- 
nos el que fem, perquè el que fem 
saben que ho 07—fem per 
ells. i 


En aquest Any Jubilar el Seminari 
volia que la "Jornada de Portes 
Obertes" tingués una ressonància 
especial, per això es va formar un grup 
de seminaristes perquè assúmissin 
V'organització de l'acte. Van fer molta 
feina: van preparar un tríptic per a 
facilitar el seguiment de la visita, van 
fer diverses pancartes de benvinguda, 
panels informatius, van fer arribar 
l'anunci de les Jornades a diferents 
mitjans de comunicació, i molts 
d'altres petits detalls perquè tot sortís 
bé. 


I tot aquest esforç i dedicació ya 
fruitar perquè la resposta de la gent 
fou molt superior a la qual esperàvem, 
era sorprenent la quantitat de gent i 
de grups que arribaven fins al punt 
que, en algun moment, van arribar a 
colapsar els seminaristes que feien "1a 
ruta" ensenyant el Seminari i val 
haver d'esperar-se una estona. 


L'itinerari que es feia a les 
persones que varen venir intentava. 
que aquests s'enduguessin una visió 
molt complerta de la vida que feia u: 
seminarista. La idea era acostar-log 
al màxim al nostra viure quotidià 
perquè, coneixent-nos més, ens 
podran estimar més. 


L'itinerari començava pel lloc 
que és el centre de la nostra vida: 
Capella del Seminari. Per molts era 
la primera vegada que la veien 
després de la seva restauració i va 
ser per a ells una gran sorpresa 
notable millora que s'havia prodi 
Tot seguit se'ls mostrava el claust 
de la Facultat de Filosofia i Teolo 
on se'ls ensenyaven les aules 
assistim a les classes. D'aquí pujàvem 


durant l'any. Després es mostra 
petita Biblioteca dels seminaristes, 

Cartells de benvinguda 


Mn. Mansilla mostrant el Seminari a un grup de nens 


els seminaristes podem consultar i 
treure llibres i on l'etapa pastoral fa 
les seves reunions els dijous. D'aquí 
pujàvem a les comunitats de Sant 
Josep Oriol, on estan els seminaristes 
d'introductori, primer i segon de 
filosofia, i del Sagrat Cor, on estem 
els de tercer, quart i cinquè de 
teologia. Aquí se'ls ensenyava tot: la 
cuina, la llar, alguna habitació, i la 
capella (on diferents grups vàrem 
aprofitar per a fer una breu pregària). 
I per últim se'ls mostrava el menjador 
on dinem i sopem. 


Mentre se'ls en- 
senyaven tots aquests 
llocs,se'ls explicava 
quin era l'horari que 
fèiem, quan anàvem a 
classe, quan estudià- 
vem, quan pregàvem i 
què pregàvem (en els 
oratoris de les residèn- 
cies havia un llibre de la 
Litúrgia de les Hores 
obert per poder explicar 
els diferents moments 
de pregària que fèiem al — 
llarg del dia), i què fè- 
iem en el temps de lleu- 
re (futbol, natació, 
campionats de escacs, 
de ping-pong, etc). 


y 


I tota aquesta 
trobada de persones que s'estimen 


3 Sa li 
LE LA TARDA 


només podia acabar reunint-nos tots 
al voltant de la taula de l'eucaristia: 
era l'inici de la Vetlla de Pregària per 
les vocacions al sacerdoci. 
L'eucaristia la va presidir el rector del 
Seminari, Mn. Francesc Prieto. A 
l'homilia va anar perfilant com hauria 
de ser el sacerdot que necessita l'Es- 
glésia de Barcelona pel segle XXI. En 
acabar, es va iniciar una estona de 
pregària on alternàvem moments de 
silenci, moments d'escolta de la 
Paraula de Déu, alguns cants i el tes- 
timoni de qua- 
tre germans 
nostres, dos 
dels — quals 
l'endemà 
rebrien l'ordre 
del ministeri di- 
lo aconal. 

Vull aca- 
bar recordant 


RP el que em va 
OBERT S dir una dona 


v- 


rel molt senzilla 
SE MINARI CONCIL 


mentre li en- 
senyava el Se- 
minari. Va dir- 
me: "Jo prego 
molt pel Semi- 
nari ".En aquell 
moment no li 
vaig donar gai- 
re importància però, desprès, revivint 


ETLLA PER LES 
VOCACIONS 


Una dona molt 
senzilla em va dir: 
"Jo prego molt pel 

Seminari". 


els esdeveniments em sembla una 
frase d'una gran riquesa espiritual, ia 
qual comporta una experiència de fe 
(perquè sinó no pregaria), una expe- 
riència d'esperança (confia en la efi- 
càcia de la pregària), una experièn- 
cia de caritat (prega perquè ens esti- 
ma) i una experiència de fidelitat (pre- 
ga molt, amb insistència). Per tot això 
moltes gràcies a tots als qui vàreu ve- 
nir o als qui ens acompanyeu d'altres 
formes. 


Francesc Jordana 
4t de Teologia 


NO PODEM SER FUNCIONARIS 
TRANSMISSORS DE LA TEOLOGIA 


El passat 25 de maig Mn. Manel 
Simó, periodista, va tancar el cicle 
de jornades de formació del curs amb 
una conferència amb el tema el 
prevere com a comunicador. 


UN TEMA QUE PREOCUPA 


La sessió la va obrir Mn. Prieto, 
tot indicant que estem en el món de 
la transmisió i nosaltres precisament, 
com a cridats a ser proclamadors 
de l'Evangeli, hem de ser bons 
comunicadors. L'afirmació del 
rector va ser completada per Mn. 
Antoni Babra, qui va afegir que és 
un tema que sempre ens va 
preocupant. De fet, es tracta en 
diverses etapes de la formació. El 
darrer estiu uns quants seminaristes 
van assistir a Un curs sobre tècniques 
de comunicació a Granada, organitzat 
per la Universidad Pontificia de 
Salamanca. 


L'exposició va girar entorn el 
llibre de Mn. Simó, La comunicació 
al servei de l'evangelització, editat 
per Claret, i de la seva lliçó inaugural 
del curs 98-99 del Centre d'Estudis 
Pastorals. A l'inici de la dissertació 
el convidat, tot parafrasejant el 
Cardenal Martini, recent premi 
Príncep d'Astúries de Ciències 
Socials, va comentar que de la 
identitat del prevere forma part, 
íntimament lligada, el fet de ser 
comunicadors. Per la qual cosa — 
va opinar- als seminaris cal una 
adequada preparació. 1 és que tots 
estem preocupats per la teologia de 
la comunicació. És a dir, pel 
tractament que els mitjans de 
comunicació fan de la nostra fe. Per 
aquest motiu, caldria que ens 
preocupés també la comunicació de 
la teologia. Tenim —continuà- un 
missatge amb moltes coses a dir, i 
no acabem de saber com dir-ho. 


De les quatre habilitats 
comunicatives —parlar, escoltar, llegir, 
escriure-, les dues primeres són les 
que més cal aprendre, ja que les 


haurem de fer servir moltes 
vegades. A aquestes es va referir a 
continuació. 


— APRENDRE A ESCOLTAR 


Respecte a l'aprendre a escoltar, 
caldrà posar atenció i evitar 
distraccions. Si està demostrat que 
parlant mitja hora qui escolta perd un 
6009 d'allò que ha sentit, en una hora 
pot haver-hi perdut el 12004. És bo, 
doncs, donar un resum i, en el cas de 
l'homilia, oferir una síntesi en el full 
parroquial. La cura de la imatge i els 


Mn. Manuel Simó en un moment de la conferència 


suports audiovisuals ajuden a fixar 
l'atenció. Si no afavorim la imatge 
estem afavorint les distraccions. 


Cal també captar objectivament 
el que cs diu, sense distorsions, i no 
allò que correspon a emocions 
agradables. Això, donant importàn- 
cia al contingut més que a la forma. 


En cas contrari, per exemple, sobre 
un fet d'Església, es fan interpreta- 
cions a dojo, i lliures la majoria de 
les vegades. Finalment cal ser 
acollidorament escoltador. 


DEL SERMÓ A L HOMILIA / 


Tot passant de l'escoltar al parlar, 
es va referir a les homilies, resumint 
en primer lloc la resolució 51 del 
Concili Provincial Tarraconense. 
Segons aquesta, les homilies han de 
ser fonamentades en el textos bíblics, 
clares i intel-ligibles. El concili 
reprodueix un fragment de 
l'Encíclica Redemptoris Missio, 
de Joan Pau HH, quan parla que han 
d'estar arrelades i encarnades 
en la realitat de la vida, amb 
nous llenguatges, noves 
tècniques i nous comportaments 
psicològics. En aquest sentit, Mn. 
Simó va afegir que s'ha de predicar 
amb la Bíblia i el diari, la televisió 
i internet, a la mà. Continuant amb 
el document conciliar, la dissertació 
de després de l'Evangeli ha de ser 
proporcionada a la celebració i no 
pot allargar-se tot accelerant 
deprés el cànon, més encara, cal 
que inciti a la participació 
sagramental. Per tal d'aconseguir 
tot això, cal que es preparin 
adequadament, si s'escau, amb la 
participació de laics. Del contrari 
sempre, es nota. 


L'orador va sorprendre 
l'auditori quan tot llegint del 
diccionari el significat de sermó, el 
defineix com a amonestació O 


De la identitat 
del prevere 
forma part, 

íntimament lligada, 
el fet de ser 
comunicadors 

Presentació de Mn. Manuel Simó a càrrec de Mn. Antoni Babra 


reprensió insistent i llarga. La qual 
cosa és molt simptomàtica. 
Recuperat el silenci a la Sala Sant 
Jordi, va exhortar a passar del sermó 
a la homilia. 


ARRIBAR A L'ASSEMBLEA 


Basant-se en el Decàleg pel 
bon servei de l'homilia, que ell 
mateix va redactar i repartir, va 
explicar que cal actuar com si fos jo 
mateix qui em trobés escoltant, 
tenint present que els qui escolten són 
els qui són, no els qui tal vegada 
desitjaria que fossin. Dit això, 
preparant la reflexió es tracta de dir 
què em provoquen a mi els textos, 
com els procuro viure, i com puc 
transmetre-ho. Tanmateix, un 
esquema amb les dues o tres idees 
principals evitarà repeticions inútils. 
Cal d'altra banda apostar per idees 
positives que provoquin adhesió. És 
importantíssim tenir cura de tots els 
elements ambientals i tècnics, ja que 
moltes vegades els micros no 
funcionen, i Si no em senten, com 
m'escoltaran2 Dins la comunicació 
no verbal no es poden descuidar els 
gestos i la postura a la trona, on qui 
presideix ha de ser visible. 


Continuant amb el decàleg, Mn. 
Simó va delimitar el temps de durada 
de l'homilia i va advertir del perill 
d'allargar-la, especialment quan ve 
gent no practicant. Per tal d'arribar 
veritablement a l'assemblea és 
necessari cuidar l'inici, plantejament 
i final, en un comentari interioritzat — 
convincent i convençut-. El to mai 
no pot ser agressiu o afectat, monòton 
o amb desgana. S'ha de parlar amb 
entusiasme, que etimològicament vol 
dir, com és sabut, "connectats amb 
Déu". 

El tema tractat és una de les pre- 
ocupacions pastorals de Mn. Simó, 
per qui l'homilia és un servei molt 
important. Així doncs, no podem ser 
funcionaris transmissors de la te- 
ologia. El prevere majoritàriament 
no és un informador de Déu sinó 
un comunicador de Déu. 


Dàmaso Ruiz 
2on de filosofia 


El Josep Torrente i Bruna un 
cop finalitzat el $è curs de 
Teologia, inicia l'etapa pastoral. 
Això significa que aquest és el 
seu últim número del Portal Obert 
con a membre del equip que fa la 
revista.L'actual equip de 
redacció volem agrair-te Joscp la 
teva dedicació a aquesta 
publicació i a tots nosaltres. 
Gràcies per la paciència, per 
l'esforç, pel treball en equip, per 
la col-laboració, ... intentarem 
mantenir el nivell igual d'alt. 


Equip Sagrat Cor 


El dia de St. Josep és la 
tradicional festa del Seminari. El 
Seminari de Barcelona ho va celebrar 
com sempre amb diferents activitats. 
Aquí centrarem la nostra atenció en 
el Torneig de St. Josep en el qual van 
participar tres equips: les dues 
comunitats del Seminari Major, Sagrat 
Cor i St. Josep Oriol, i el Seminari 
Menor. 


Aquells dies també van tenir lloc 
d'altres activitats com ara la Jornada 
de Portes Obertes, la Vetlla de 
Pregària per les Vocacions i 
l'Ordenació Diaconal de dos 
companys nostres, en PraRash 
Chulxa i en Josep Lluís Calvís. Tant 
és així que la festa de St. Josep es va 
perllongar fins el dilluns 20 de març. 
Aquella tarda del dilluns, a les quatre 
de la tarda, els tres equips ja estaven 
saltant al terreny de joc de la parròquia 


Equip Seminari Menor 


de St. Pacià mentre esperaven que 
el sorteig s'efectués. 


Una vegada efectuat el sorteig, 
St. Josep Oriol i el Seminari Menor 
foren els primers que van jugar. El 
partit — fou 
dirigit per en — 
Joan Sabé, del 
Sagrat Cor, i 
per Longinos PG 
Eseng, de St. 
Josep Oriol, 
que va fer: 
d'àrbitre 
assistent. 
El resultat fou 
una victòria /— 
rotunda de St. 
Josep Oriol 
per 12-1, no hi 
va haver cap 
incident i es va desenvolupar en un 
ambient esportiu 
prou agradable. La 
duració de cada 
partil era de trenta 
minuts. 


El segon partit 
fou el que van 
protagonitzar el Se- 
minari Menor i 
1 Sagrat Cor. El va di- 
rigir. Longinos. 
4 Sagrat Cor es va 
imposar al Seminari 
Menor per 11-1. 


ó 4 


Equip Sant Josep Oriol 


Es va desenvolupar 
en un ambient 
esportiu prou 
agradable 


En el darrer partit es van enfron- 
tar els dos equips guanyadors, St. 
Josep Oriol i Sagrat Cor. L'àrbitre fou 
el mateix Longinos. Aquest partit fi- 
nal es va revestir d'un caràcter molt 
competitiu. La primera meitat del 
partit va acabar empatat a zero. Als 
cinc minuts de la segona part, St. 
Josep Oriol va marcar el primer gol. 
Poc després va empatar Sagrat Cor. 
El partit va seguir equilibrat fins que, 


a falta de tretze minuts pel final, Sa- 
grat Cor va marcar el seu segon gol. 
Aquest gol va determinar el partit. 


En definitiva, Sagrat Cor fou el 
campió del Torneig de St. Josep 2000, 
St. Josep Oriol, sotscampió, i el 
Seminari Menor va quedar tercer. Í 
la festa va continuar al Seminari amb 
l'Eucaristia presidida pel nostre 
Rector, Mn. Francesc Prieto. 
Després va haver el sopar i finalment 
l'entrega dels trofeus. 


Longinos Eseng 
Introductori 


MINISTERI DE LECTORS 

GRÀCIESI US ESTIMEMI 


Amb aquestes paraules 
s'acomiadava la celebració 
on nou seminaristes van 
rebre el ministeri de lector, 
de mans del bisbe auxiliar 
Mons. Carles Soler, el dia 10 
de Maig: 

"Ha estat una celebració 
fantàstica". No voldríem 
afegir res a la celebració 
d'avui, deixeu-nos, però, dir 
un parell de coses. 


Gracies al nostre Bisbe, 

que ens ha confiat 
aquest tresor del 

ministeri de lector 


En primer lloc, gràciest Gràcies 
al nostre Bisbe, el cardenal Ricard 
Maria Carles, que presideix l'Església 
de Barcelona i a vosté bisbe Carles 
que en nom seu ens ha confiat aquest 
tresor del ministeri de lector: estigui 
segur que el rebem amb molta alegria 
i il.lusió, que el conservarem i 
l'oferirem allà on ens porti l'Esperit. 


Moment de la pau 


Els lectors en acabar la celebració 


Gràcies també a mossèn Francesc, 
rector del Seminari, a l'equip de 
formadors i als capellans que avui ens 
acompanyeu. Tots vosaltres sou els 
qui ens recolzeu, ens encoratjeu cada 
cap de setmana a les parròquies, ... 
No volem oblidar els capellans que 
avui no estan aquí, i fins i tot 
aquells que en aquesta 
mateixa capella han rebut 
ministeris, l'ordenació 
diaconal, i fins i tot la 
presbiteral, avui nosaltres, 
humilment, ens unim a tots 
ells. 


En segon lloc, avui és 
una bona oportunitat per dir- 
nos, i dir-vos, a tots vosaltres, 
professors de la facultat, re- 
ligioses carmelites, treballa- 
dors, companys del seminari, 


.. de l'inter, consiliàries, animadors de 


confirmació, catequis- 
tes, monitors d'esplais, 
mestres, joves, pare- 
lles, matrimonis, Adsis, 
missioners tots, ... 
amics d'ara i amics de 


Ga 09. ó y semprel que quan els 
B v 3 
Ld 


4 gestos no són prou 
/ clars cal dir de parau- 


la allò que portem al 
cor, i el que portem són 
els vostres noms, part 
de les vostres il-lu- 
sions, projectes, difi- 
cultats, alegries, ... 


Ns 


també sabem que nosaltres 
ocupem un racó del vostre 
cor, ... en fil Que avui és 
un bon dia per dir-nos i per 
dir-vos que us estimem: 


I per últim, als pares, 
mares, germans i germa- 
nes, avis i àvies, tiets i tietes 
(presents i absents), ... què 
us podem dir que no sapi- 
gueuja72 Vosaltres sou l'Es- 
glésia domèstica on hem 
nascut i on ens heu ense- 
nyat bona part del que no- 
saltres som avui. Rebeu 
una abraçada ben forta, de 
fet la primera de les succesives que 
anirem vivint abans no arribem al sa- 
cerdoci, si Déu vol. 


Daniel Palau 
3r de teologia 


Rebent el llibre de la Sagrada Escriptura 


Quan els gestos 
no són prou clars 
cal dir de paraula 

allò que portem 

al cor 


Arribar al diaconat (19 de Març) 
per a mi ha estat un llarg camí de 
dificultats, alegries, caigudes, pujades 
i baixades, pregària, reflexió, estudi i 
també llargs anys de formació en 
diferents paisos. Finalment, el Senyor 
m'ha portat a la nostre diòcesi on, en 
nom de l'Església i de Déu, el nostre 
Bisbe m'ha ordenat diaca al servei de 
la nostre Església.Durant tot aquest 
camí he après, i ho dic amb tota 
seguretat, que el nostre Déu es un 
Déu que porta a terme allò que Ell ha 
començat. Jo he experimentat i 
continuo experimentat aquesta 
fidelitat de Déu. Ara visc aquest 
diaconat amb l'actitud d'agraiment 
que és un do cap al sacerdoci que 
m'ha donat nostre Déu i Pare. Un 
agraiment a totes les persones que 
m'han ajudat a fer allò que Déu ha 
volgut de mi. Primer de tot com a 
diaca em sento ple de alegria per ser 
estimat per Déu. Soc un servidor de 
ia Paraula de Déu i dic amb tota 
confiança en Déu com a sant Pau 
"Jo sóc servidor d'aquest evangeli pel 
do de la gràcia que Déu m'ha concedit 
amb la seva acció poderosa." (Ef 3,7). 


Imposició de mans 


IONS : 


S SD JI / Ú 


Em sento més a prop d'Ell i cofitent 
de ser un humil servidor de la Església 
Catòlica. Amb el diaconat no s'acaba 
la formació plena definitivament sinó 
continua. Pot ser que jo tingui la 
formació intel-lectual suficient 
després de tants anys de teologia en 
deferent paisos però he començat, en 
concret, la formació pastoral que 
s'aprenc cada dia estant amb Déu i 
amb els fidels de la parròquia i de 
l'arxiprestat. Cada dia hi ha una 


va . ' Qu 
experiència diferent en la pastoral i 


el Senyor m'ensenya cada dia el camí 
de ser un bon servidor i un bon pastor. 
Aquest servei el realitzo amb la 
pregària de cada dia ja que no prego 
només per mi sinó per tot el poble que 
tinc encomanat i amb les diferents 
activitats de la parròquia. 


- 


Déu es un Déu 
que porta a terme 
allò que Ell ha 


començat 


Sento la presència de l'Esperit en 
cada sagrament que celebro. He 
viscut moments d'alegria amb els 
pares i familiars dels nens batejats, 
amb els nuvis i també moments de 
tristesa amb els familiars dels difunts. 
Aquestes experiències m'ensenyen el 
sentit d'una gran família cristiana 
plena d'alegria i també de moments 
tristesa. Un altre camp on estic molt 
content és l'ambient de joves de 
catequesi amb qui tinc una relació no 
només de catequista o de mossèn sinó 
d'amic en qui poden confiar. La major 
experiència pastoral per a mi no està 
en els Hibres- també son necessaris- 
sinó en estar amb els qui estan 


Després de la imposició de la dalmàtica 


contents i amb els qui estan tristos, 
en una paraula,estar amb la gent. 
Però no he perdut l'altre part de la 
meva vida espiritual. No paro 
d'encomanar les coses de la gent a 
Jesús en cada momenti Ell m'illumina 
en els moments difícils. És Déu qui 
m'illumina i jo confio totalment en la 
seva providència durant la meva vida 
de servidor de l'Evangeli perquè arribi 
a tots el missatge vertader. Continuo 
confiant en el Senyor i, amb l'ajuda 
de Maria Verge, fer la voluntat de 
Déu. 
Prahash Chulha 
Diaca 


INCORPORANT PEDRES VIVES 


Aquesta és la pregunta que 
m'he fet més sovint després de 
rebre el do del diaconat. I m'ho 
pregunto sovint, perquè descobreixo 
que el Senyor ha fet moltes coses 
per a mi, i jo encara veig que no he 
fet res. 


Un instrument 
al servei de tothom 


Durant aquest temps de 
diaconat descobreixes com només 
ets un instrument al servei de 
tothom, ets un llapis en mans de 
Déu que va dibuixant la teva història 
i la de la gent que t'envolta i no 
sempre és com tu voldríes. 


Acció de gracies en acabar l'Ordenació 


Ci x V i 


qu ÚU EV J 


I penso que és aquest 
el regal més gran, ser 
instrument, ser la paleta que 
pasta el ciment, el martell 
que dóna cops a l'escarpa, 
i cl manobra que va 
incorporant pedres vives a 
la gran construcció de 
l'Església. 

Us preguntareu perquè 
dic tot això. És molt senzill: 
Déu ha fet de les seves en 
mi, i en sóc testimoni, i 
gràcies a aquest testimoni 
puc portar l'Evangeli a tots 
aquells que encara no l'han 
sentit, puc fer present Jesús 
en tots aquells que encara 
no l'han vist, i encara tinc F 
prou força i alegria per a 
voler portar al cor dels 
homes i dones l'esperança 
de la Pasqua. 

I això és el que faig 
cada dia quan parlo amb 
Jesús en la sorollosa capella de la 
parròquia, quan els joves 
m'expliquen els seus problemes, 


Només en el silenci 
del propi cor, 
el Ressuscitat 
es fa present 


quan saludo a la gent del barrí, quan 
batejo als infants, quan beneeixo una 
parella que s'uneix en matrimoni, 
quan visito un malalt, quan he de 
posar pau en reunions eternes, quan 
he de posar la "marxa" de Jesús en 
els joves de confirmació, quan 
preparo les pregàries que faciliten 
trobar-se amb Déu, quan jugo amb 
els infants de l'esplai, o participo de 
les entitats del barri i encara, amb 
més força, en l'acció de gràcies del 
dia, el sopar del Senyor on l'Evangeli 


Bes de pau 


pren vida i el Senyor es dona al màxim 
en el pa de vida i en el vi de goig. 


la la nit, quan estic rebentat, 
encara em pregunto si n'he fet prou, i 
descobreixo que... només en el silenci: 
més pregon del propi cor, on el 
Ressuscitat es fa present, ressona el 
que visc cada dia, les alegries i les 
penes, i d'això en dono gràcies, perquè 
és l'Esperit qui t'empeny a fer més, 
és qui et dóna la il.lusió per a 
transformar, és qui t'envaeix de 
l'amor del Pare per a estimar i et 
porta a revestir-te d'Evangeli. 


Josep Lluís Calvís 
Diaca 


Dono gràcies, 
perquè és VEsperit 
qui t'empeny 
a fer més 

Imposició de mans 


Fa de bon recordar aquell vespre 
de la meva ordenació a la Catedral 
de Barcelona. Era un diumenge de 
maig, la solemnitat del Bon Pastor. 
Quan penso en cada moment, va ser 
tant bonici 


4 El diaconat 
que vas a rebre 
és pels altres, 
per tota aques- 
ta gent...x 


Aquella tarda anant del Seminari 
fins a la Catedral, caminant entre la 
gent, pensava: a el diaconat que vas 
a rebre és pels altres, per tota aquesta 
gent...x Estava content i tranquil. Vull 
donar gràcies a Déu per la serenor 
d'esperit que em va concedir. Alhora 
era ben conscient de la solemnitat del 
compromís que prenia... 


Podíem percebre la joia i festa 
que el bon Déu ens donava a desdir. 


ORDENACIONS DIACONALS 


EL DIACONAT 
UN DO PER ALS ALTRES... 


La veia tant evident en els 
rostres dels familiars i amics, 
alguns dels quals feia molt 
temps que no ens vèiem. 
També en la il-lusió de les 
persones de les diferents 
parròquies. El regal d'una colla 
de l'aplec del Matagalls... 
Llavors, veure el Jovent que va 
venir a animar la festa amb la 
música. I els amics preveres. 
que van poder venir, en aquells 
moments tant importants, em 
feren costat. La sorpresa de 
trobar-me amb tots ells, feia la 
joia més gran. 

Durant la celebració em va 
semblar que tota la il-lusió 
continguda en els anys de 
formació del Seminari es va 
concentrar quan vaig 
sentir dir el meu 
nom...Ramonit Era el 
moment de la crida que em 
feia l'Església, amb la veu del 
nostre Arquebisbe. Les 
respostes que contestava em 
sortien de dintre, anava més 
enllà de la fórmula del ritual 
: 4 ...Sí ho vull... Sí ho vull...s. 
Especialment la darrera, quan 
vaig dir 4... Si, ho vull fer amb 
l'ajuda de Déu.s Aquest acte 
de confiança, és com Si 
digués el propi "fiat", com 
Maria que confia en Déu i 
alhora reconeix la seva 
petitesa. 


Em va quedar clara la 
missió que cm confia el Bisbe: 
ec Rep l'evangeli del Crist, del 
qual has estat fet missatger.s 
Il la pregària que va fer. 
4 Que Déu porti a bon terme 
aquesta obra bona que ha 
començat en tu 5. És bonic i 
tan solemne aquest momentt 
El Senyor em fa confiança. 
Em dóna la força del seu 
Esperit que actua malgrat les 
meves limitacions, m'ajuda a 


vèncer la por amb la confiança, i el 
pecat amb el perdó. 


En acabar, va ser un compartir 
el goig amb els presents, penso que 
tothom va quedar satisfet i content. 


I vés per ont...Dilluns mateix ja 
em vaig estrenar en el ministeri 
diaconal fent el servei a l'altar, i 
proclamant l'Evangeli en l'Eucaristia 
celebrada al Seminari. Tot i havent- 
ho assajat, em venia de nou. Però bél, 
malgrat la tensió perque tot sortís 
bé, em feia molta il-lusió. Que el bon 
Déu me la conservi sempre... Oi que 
sí2 


Ramon Roca 
Diaca 


IRIS 


———— 


eq El 


El diumenge 4 de Juny, 
solemnitat de l'Ascensió, foren 
ordenats de prevere, pel nostre 
Cardenal-Arquebisbe, a la 
Catedral, els diaques Mn. Robert 
Baró. Mn. Joan Bladé, Andreu 
Oller. Aquest ens escriu el seu 
testimoni. 


Per explicar quin sentit té per a 
mi l'ordenació de prevere no puc 
deixar de referir-me al Senyor 
Jesucrist. D'una manera intensa en 
aquests últims anys, sento la 


Ser prevere, 
és per a mí ser 
portador i transmisor 
de la nova vida 


necessitat de concretar el meu 
enamorament per Ell. Aquesta 
comunió amb el Senyor sempre l'he 
volgut comunicar i fer present entre 
els que m'envolten com a font de vida 
i alegria. L'Església sempre ha estat 
per a mi el lloc on viure aquesta 
comunió amb els germans. 


Bac ICCNEA OS 


DA 


6, 


I ee 


En el moment de la Pregària Eucarística 


Ser prevere, avui i aquí, és per 
a mí ser portador i transmisor de la 
nova vida, la vida de Jesús ressuscitat, 
que l'Església té la missió de 
transmetre al món. Pel sagrament de 
l'orde rebs el do de l'Esperit per a 
fer present una realitat que ens 
desborda a tots: que Jesucrist va al 
davant del seu poble i com a bon 
pastor, el guia, l'alimenta i el serveix. 
Però Ell mateix ha volgut que els 
bisbes i el seu presbiteri participés i 
fos sagrament de com ens arriba a 


Moment de les Lletanies dels Sants 


Per tant es tracta 
de estimar 
com Ell ho va fer 
des del servei fins 
a donar la vida 


estimar. Per tant es tracta de estimar 
com Ell ho va fer des del servei fins a 
donar la vida per a tots i de treballar 
per la comunió en l'Església. 


Per aquesta missió sento que tot 
depèn del Senyor. Cada dia haig de 
renovar la confiança en Ell per no 
buscar l'exit que dona el món sinó que 
es complexi el seu pla que passa pel 
misteri de la creu. Com a fruit dels 
exercicis que recentment he fet per 
a preparar la meva ordenació, prego 
al Senyor que sapiga ser servidor dels 
germans i ser fidel al do del ministeri 
de prevere que he rebut de les seves 
mans. Confio que la Mare de Déu no 
deixarà mai de donar-me la seva 
assistència i el seu consol. 


Mn. Andreu Oller 
Prevere 


SANTA MARIA DE CASTELLDEFELS 


En un moment de la caquesi amb els joves 


Portal Obert comença un 
nou espai amb el qual pretén 
presentar l'activitat pastoral 
dels seminaristes en les 
respectives parròquies 
oncol-laboren durant els caps 
de setmana. 


Se m'ha proposat d'obrir 
aquesta pàgina per la qual aniran 
passant els diferents germans del 
Seminari exposant les seves 
experiències en aquelles comunitats 
on es troben. 


Després de gairebé tres anys que 
vaig arribar a la parròquia de Sta. 
Maria de Castelldefels, la meva tasca 
pastoral ha tingut un procés, i penso 
que també un progrés, almenys pel 
que fa a l'experiència personal i 
eclesial adquirida. 

Abans de passar endavant 
voldria fer menció d'un text de 
l'Exhortació apostòlica postsinodal. 
Pastores dabo Vobis .En el número 
57 diu : "la comunió cada vegada 
més profunda amb la caritat 
pastoral de Jesús és la Jont interior 
de l'estudi i de tota l'activitat 
pastoral". Penso que el text 
expressa molt bé les dimensions que 
entren en joc en tota pràctica pastoral, 
i també l'equilibri i connexió 
necessàries entre espiritualitat, estudi 


i pastoral. A la vegada trobem la 
mesura de la missió a la qual estem 
cridats com a futurs pastors: "Aneu 
per tot el món i anuncieu la bona 
nova de l'evangeli a tota la 
humanitat ..." i la forma com hem 
de fer-ho és imitant la caritat pastoral 
de Crist 1 Davant d'això la primera 
sensació que tinc és la de tenir a les 
mans una tasca que em supera amb 
escreix... però ja és bol, perquè només 
així pots adonar-te'n de la gràcia de 
Déu que en tot moment ens sosté: "Jo 
sóc amb vosaltres dia rere dia fins 
a la fi del món"( Mt 28,19). 


ERC I El 


Certament la vida:a la parròquia 
m'ha ajudat a fer experiència de la 
gratuitat de l'amor de Déu. 
D'entrada, la mateixa convivència 
amb els preveres és tota una font de 
riquesa, ja que dóna la possibilitat de 
compartir de ben a prop les inquietuds, 
preocupacions i alegries del ministeri 
sacerdotal. És el moment en el qual 
el seminarista pot començar a 
prendre consciència real de l'Església 
com a "comunió", i també permet de 
fer el discerniment evangèlic en un 
determinat ambient socio-cultural i 
eclesial on s'ha de desenvolupar 
l'acció pastoral. 


Aneu per tot el món 
i anuncieu 
la bona nova 
de Vevangeli a tota la 
humanitat ...7 


Molt enriquidora és la 
col-laboració amb tots aquells laics i 
laiques que dediquen bona part del seu 
temps a la catequesi. Especialment 


ee 


CAP DE SETMANA A... 23 


profitós em resulta la tasca conjunta 
feta amb les catequistes de comunió 
i confirmació i que es pot concretar 
en xerrades aprofitant alguns dels 
temps litúrgics forts, preparació de la 
missa del diumenge amb els nens, 
valorar el material catequètic del que 
disposem... 


Mundial de la Joventut que es farà a 
Roma aquest estiu. dx 


He deixat per al final la meva 
tasca amb el grup d'escolans, nois i 
noies entre els onze i els quinze anys 
que ajuden en les celebracions 
eucarístiques i amb els quals ens 


En aquests moments estem 
preparant la convivència prèvia a la 
celebració de la confirmació amb la 
il-lusió que pugui ser un moment 
d'encontre amb Déu per aquests vint 
joves que s'han anat preparant durant 
dos anys. 


Un altra activitat engrescadora, 
però summament exigent és la de fer 
de monitor del grup de joves i del grup 
de postconfirmació. Amb ells mirem 
de treballar i conèixer la Paraula de 
Déu per mitjà de l'estudi d'Evangeli. 
També intentem endinsar-nos en la 
realitat de l'Eucaristia per poder viure- 
la amb més intensitat. En aquest 
sentit preparem l'animació de la 
Missa del diumenge a la una, on hi 
col-laboren els joves de manera 
especial. 


Actualment estem organitzant 
algunes activitats a nivell arxiprestal, 
juntament amb el grup de confirmació, 
amb la intenció d'obrir fronteres més 
enllà de l'àmbit parroquial, sense 
oblidar les activitats en motiu de 
recaptar fons per anar a la Trobada 


reunim els dissabtes a la tarda per fer 
catequesi orientada al coneixement 
litúrgic. També aprofitem per anar 
fent una introducció a la Bíblia i 
posem les primeres pedres en el món 
de l'oració personal. Tot això 
acompanyat, molt sovint, d'una 
metodologia on el joc n'es una part 
important. De fet, l'equip d'escolans 
de Castelldefels comença ja a ser 
temut a la zona per la qualitat 
futbolística dels seus membres. Amb 
goig haig de dir que d'aquest grup va 
sortir l'Ivan, actual seminarista del 
Menor i és molt provable que enguany 
pugui fer l'entrada un altre noi més. 
Esperem que Déu continui posant els 
seus ulls en aquests nois i noies i se'ls 
faci propers en els seus cors. 


Tot això és el gruix de la meva 
col-laboració pastoral a Sta. Maria de 
Castelldefels, on estem vivint els 
moments previs a la inauguració d'un 
nou temple dedicat a la Mare de Déu 
del Carme, que vindrà a afegir-se als 
de Sta. Maria, Mare de Déu de 
Montserrat i Sta. Eulàlia de Bellamar. 


Per acabar m'agradaria dir que 
tota aquesta col-laboració pastoral la 
visc des de la dimensió de servei a 
l'Església de Crist en aquesta porció 
del poble de Déu on ara ha volgut el 
Senyor que hi sigui present, content 
de compartir la "perla" de l'Evangeli 
amb uns germans en la fe amb els 
que ens ajudem a fer camí tots 
plegats, però amb el desig que siguin 
molts més els que puguin rebre 
l'anunci salvadori alliberador de Crist. 
Com diu Sant Pau: "som col:- 
laboradors de Déu" (ICo 3,9), 
"servidors de Crist i administra- 
dors dels designis de Déu" ( ICo 
41). 


Tinc la certesa que només el 
suport de l'Esperit i gràcies a la seva 
força dinamitzadora, aquesta feina 
podrà ser eficaç. No ens toca a 
nosaltres de veure els fruits, però 
tampoc no podem caure en la 
desesperança davant l'aparent fracàs 
o ineficàcia dels nostres esforços. La 
força no està en nosaltres, sinó en el 
mateix Evangeli que és: "poder de 
Déu per a salvar a tots els qui 
creuen" (Rm 1,16). 


(No puc gloriar-me 
d'anunciar VEvangeli, 
perquè és una 
obligació que m'han 
imposat : ai de mi si no 
anunciés VEvangeli" 


No amagaré que en arribar el 
diumenge a la tarda surt el cansament 
de tota la setmana, però queda 
alenuat pel goig intern d'haver estat 
un petit instrument de Déu, servent 
inútil que recorda aquelles paraules 
de l'Apòstol: "no puc gloriar-me 
d'anunciar l'Evangeli , perquè és 
una obligació que m'han imposat : 
ai de mi si no anunciés l'Evangeli" 
(JCo 9,16). 


Cristobal Robledo 
5è de Teologia 

SEMINARI MENOR 


REBRE EL DO DEL JUBILEU DES 
DEL SEMINARI MENOR 


Els seminaristes menors de 
Barcelona van rebent d'una manera 
sovintejada el Do del Senyor 
manifestat en l'Any Jubilar. En 
diverses ocasions s'han anat 
preparant i s'han acostat a rebre'l. 


Els seminaristes varen participar 
en l'obertura de l' Any Jubilar cadascú 
a la seva parròquia ajudant com a 
escolà a servir l'altar de l'Eucaristia, 
Do del Senyor per excel-lència. La 
presència i la participació en les 
respectives parròquies ajuda els 
seminaristes a viure l'església més 
propera i domèstica. 


Fou un recés al mes de febrer 
(dia 4) quan reberen de mans del Sr. 
Rector, l'exemplar de l'Evangeli 
segons Sant Joan com a expressió de 
l'objectiu diocesà per enguany (lliurat 
a la Jornada Diocesana el dia 28 de 
novembre) i com a signe 
d'aprofundiment en la lectura de la 
Paraula d' Aquell que fa dos mil anys 
s'encarnà. D'aleshores ençà, cada 
vespre, la lectura continuada d'aquest 
Evangeli ens va acompanyant en la 
nostra pregària. 


Parlant de recessos, les diverses 
convocatòries que hem realitzat han 
reunit prop d'una trentena d'infants i 
adolescents (Seminari Menor i 
Seminari Obert) que han reflexionat i 
aprofundit sobre diverses questions al 
voltant de l'Any Jubilar: la vocació, 
Vecumenisme, la pregària, el 
compromís i el testimoni. Entre altres 
predicadors hem comptat amb la 
presència de Mons. Joan Enric Vives, 
bisbe auxiliar, Mons. Jaume Gonzàlez 
Agàpito, delegat d'ecumenisme, P. 
Enric Puig SI, Mn. Joan Busquets, 
degà de la Facultat de Teologia de 
Catalunya: Mn. Santi Collell, consiliari 
diocesà del MCEC, i la Sra. Rosa 
Deulofeu, delegada de joventut. 


El dissabte dia 4 de març el 
Seminari Menor feu partícips a tots 
els escolans de la diòcesi del Do 
Jubilar. En una memorable jornada 
d'escolans s'aplegaren a Montserrat 


Trobada d'escolans a Montserrat 


prop de dos-cents escolans i 
escolanes acompanyats de llurs 
famílies i mossens. Tot plegat érem 
unes tres-centes persones. A través 
de diverses dinàmiques, els escolans 
gaudiren de l'espai privilegiat de la 
muntanya de Montserrat i del 
Monestir que conserva la imatge de 
la Mare de Déu, on aprofundiren en 
el sentit del pelegrinatge com a 
expressió jubilar i de l'Eucaristia, 
presidida per Mons. Joan Enric Vives, 
bisbe auxiliar. La bona convivència 
fraterna i la presència nombrosa de 
tants preveres joves foren elements 
destacables de la trobada. 


També hi fórem presents amb els 
seminaristes majors de Catalunya. a 
la celebració de l'Eucaristia en la S. 
E. Catedral de Barcelona el dia 7 de 
març. Presidí la celebració el nostre 
estimat Sr. Cardenal. Els nostres 
seminaristes menors se sentiren 
formant part d'un col.lectiu més 
ample de joves que malden per donar 
una resposta a la crida del Senyor i hi 
yolen conformar la seva vida. Fou en 
aquest sentit una agradable ocasió de 
compartir amb els altres seminaristes 
el Do del Senyor manifestat en la 
vocació. 


I encara hi ha mést No pocs 
seminaristes es van aplegar a la S. E. 
Catedral acompanyant les seves 
parròquies, arxiprestats i 
demarcacions en les diverses 
celebracions que amb tanta dignitat 
s'hi fan a la Seu del Bisbe. També 
han prestat la seva col-laboració en 
celebracions particulars en les quals 
s'ha demanat el seu ajut, com per 
exemple a la celebració Jubilar de 
l'Obra del Nen de Déu o a la Missa 
Crismal el Dimarts Sant, en plena 
Setmana Santa. 


El Rector i formadors vàrem fer 
present el Seminari Menor a la 
Jornada Sacerdotal que tingué lloc al 

onestir de Montserrat el dia 27 de 
març. Fou per tots els qui tinguérem 
el goig d'assistir, un veritable bany de 
diocesaneitat i d'interdiocesaneitat, 
tan necessàries per tots nosaltres. 


Ja veieu que d'ocasions no 
n'hem perdut cap. Esperem encara 
participar en d'altres. És important 
pels seminaristes sentir-se església 
diocesana rebent el Do del Senyor. 
Totes aquestes ocasions en poden ser 
un veritable signe. 


Mn. Fidel Catalún 


Formador 


per 


ETAPA PASTORAL 25 


L'ETAPA PASTORAL EN EL CURS 1999-2000 


Hem estat 18 els components del 
grup de l'Etapa Pastoral, en el 
present curs que ara esta acabant. A 
poc a poc van venint les ordenacions 
(diaconals i presbiterals), i el grup es 
va reduint, fins que a l'octubre arribi 
el nou relleu dels seminaristes que 
hagin acabat el cinquè curs de 
Teologia. 


Els dilluns hi ha hagut per a 
nosaltres el Curs de Pastoral, 
coordinat per Mn. Ramon Prat, i els 
dos primers dijous de cada mes ens 
hem trobat al Seminari, a la Sala dels 
Diaques, per tractar algun tema 
d'interès pastoral, amb l'ajut d'alguns 
professors i agents de la pastoral. 


L'exposició 
d'un tema 
anava seguida 
d'un diàleg 
obert 


En aquest curs hem tingut ocasió 
de parlar amb el nostre Cardenal- 
Arquebisbe Ricard Maria Carles, amb 
el bisbe auxiliar Pere Tena, amb el P. 
Enric Puig, Mn. Joan Esquerda, Mn. 
Jaume Gonzélez, Mn. Manuel Homar, 
Mn. Ramon Octavi Sànchez i la 
Sr.Rosa Deulofeu. 


Normalment els qui venien, ens 
feien primer l'exposició d'un tema, 
seguia un diàleg obert, per acabar 


Mn. Francesc Prieto, rector del Seminari, amb els diaques que seran ordenats de prevere 
el proper 2 de juliol, Mn. Ignasi Ballbé, Mn. Jordi Gutiérrez i Mn. Narcís Puig 


finalment amb l'eucaristia i el dinar 
amb la resta de seminaristes (bonic 
moment de trobada i convivència). 


Els tercer dijou de cada mes, hem 
tingut trobades de recés espiritual al 
Casal Bellesguard de les monges 
Jerònimes, sempre amb l'ajut d'algun 
revere, començàvem a mig matí i 
cabàvem a mitja tarda amb 
l'Eucaristia: han estat moments de 
reflexió i pregària que hem agrait molt. 


Les persones responsables del 
grup de l'Etapa Pastoral han estat 
Mn. Francesc Prieto, rector del 
Seminari, i Mn. Manuel Homar, 
director espiritual, els quals ens han 


L'etapa 
pastoral es una 
preparació prèvia 
a les ordenacions 


anat acompanyant al llarg de les 
setmanes del curs, tot preparant-nos 
per a les ordenacions. 


Narcís Puig 
Diaca 

Foto Mn.lort 


Dins el marc festiu dels actes 
jubilars que enguany ha organitzat el 
Comité pel Gran Jubileu de l'any 
2000, Mn. Manuel Tort, prevere i 
poeta de la nostra diòcesi, presentà 
el proppassat quatre d'abril, el seu 
últim treball a la sala St. Jordi del 
nostre Seminari. 


L'obra, que porta per títol 
Tercer Mil-lenni", és un llarg poema 
compost per noranta-tres tercetes i 
una quarteta final que ha estat 
publicada en la col-lecció "Biblioteca 
Serra d'Or" de les publicacions de 
l'Abadia de Montserrat. 


L'acte de presentació fou a càr- 
rec del president del Comitè Dioce- 
sà pel Gran Jubileu, Mn. Joan Galtés, 
conjuntament amb el Sr. Rector del 
nostre Seminari, Mn. Francesc Prieto 
i amb les intervencions dels dos col:- 
laboradors d'aquest llibre de Mn. 
Tort, el Sr. David Jou i Mn. Josep 
M. Rovira Belloso, professor emèrit 
de la Facultat de Teologia de 
Cataluya. 


El Sr. Jou, que ha fet el pròleg 
fixant-se en el seu estil literari, diu: 
És una obra que, en el seu con- 
junt, constitueix una valuosa 


COL-LABORACIONS 


PRESENTACIÓ DEL POEMA 
TERCER MIL-LENNT" DE Mn. MANEL TORT 


aportació a la rica tradició de 
poesia sacerdotal en llengua cata- 
lana". Contant-lo entre els noms tant 
importants com Verdaguer, Costa, Dr. 
Llobera, Pere Ribot, Manuel Balasch, 
Antoni Deig i d'altres destacats i il:- 
lustres preveres literats, el Sr. Jou, 
descobreix en aquesta obra la con- 
fluència i superposició de tres ele- 
ments: autobiogràfic, crític i simbòlic. 
Ens parla del títol que engloba aquest 
llibre "Tercer Mil-lenni", no situat en 
un instant concret del temps sinó més 
aviat en un període més o menys fle- 
xible "marcat tant per imprecisions 
històriques en la data del naixement 
de Jesús com per llibertats 
d'interpretació al moment del naixe- 
ment del cristianis- 
me com a religió di- 
ferenciada" prenent 
com a pretext 
simbòlic els 2000 
anys de la encarna- 
ció de nostre Senyor 
Jesucrist. El Sr. Jou 
també fa referència 
al Sant Pare Joan 
Pau I en l'obra de 
Mn. Tort: "El Papa 
ha encoratjat a 
celebrar amb il-lusió 
i empenta la conti-nuitat viva, prome- 
tedora i compromesa del missatge 
cristià", i així és la línia literària de 
l'autor com ho podríem comprovar en 
anteriors obres composades per Mn. 
Tort. 


Mn. Josep M Rovira Belloso, 
tracta alguns dels aspectes teològics 
de l'obra com és la simbologia i la 
dinàmica ardida i ascendent, des del 
món tel-lúric a la redempció de Crist, 
dinàmica en què conflueix V'acció 
humana i la gràcia divina. En aqueOst 
epíleg, Mn. Rovira Belloso fa una 
interpretació a tres nivells: còsmica, 
antropològica i cristiana que donen 
forma i vida a tota l'obra que Mn. Tort 
posa a les nostres mans en aquesta 
seva darrera publicació . 


La poesia "Tercer Mil-lenni", en 
definitiva- diu el Sr. Jou- "és un 
examen crític de la realitat actual i 
de la naturalesa humana, una crida a 
l'amor, aquest amor que en el 
cristianisme recorre totes les 
dimensions de l'individu, de la 
societat, de l'univers, un amor alhora 
contemplatiu i actiu, especulatiu i 
compromès. Acció i compromís que 
donen a molts fragments d'aquest 
poema un gran vigori que manifesten 
la intensitat de la il-lusió". 


Finalment, cal agrair a Mn. 
Manuel Tort el voler presentar el seu 
darrer treball entre nosaltres, al 
Seminari, allà on ell va començar a 


fer els seus primers passos com a 
poeta, per a esdevenir "poeta 
Consagrat" en el seu doble vessant 
de la paraula "consagrat". Ben 
sabedor de la necessitat de la 
formació cultural dels futurs 
preveres, ens obsequià amb un 
exemplar d'aquest llibre "Tercer 
Mil-lenni" que tinc el goig de 
presentar-vos i el qual us convido a 
llegir, ja que ara en sabeu cinc 
cèntims. 


Israel Gàlvez 


o Introductori 


ue 


COL:LABORACIONS 
FOVENDA SACRA LITURGIA 


Mn. Farnés 


Amb aquest nom, Fovenda 
Sacra Liturgia, l'Institut Superior de 
Litúrgia, el Centre de Pastoral 
Litúrgica i l'Institut de Teologia 
Espiritual de Barcelona lliuraren la 
Miscel-lània en honor del Dr. Pere 
Farnés i Scherer, amb motiu del 
cinquantè aniversari de la seva 
ordenació presbiteral i dels seus 
setanta-cinc anys d'edat. 


L'acte se celebrà el proppassat 
20) de març a la sala St. Jordi del nos- 
tre Seminari .Aquest esdeveniment, 
que certament pel Dr. Farnés esde- 
vingué un gran Jubileu, aplegà molts 
col-legues i col-laboradors d'aquesta 
miscel-lània i amics del Dr. Farnés. 


Mn. Pere Montagut, sotsdirector 
de l'Institut de Teologia Espiritual de 
Barcelona, llegí un gran llistat de noms 
dels nombrosos amics que no es 
pogueren fer presents però que 
volgueren adherir-se també a 
aquesta memòria i celebració. Noms 
entre els quals destaquen: el Sr. 
Cardenal Arquebisbe de Barcelona, 
Ricard M Carles: el president de la 
Conferència Episcopal Espanyola, el 
Sr. Cardenal Arquebisbe de Madrid, 
Antonio M Rouco: el prefecte de la 
Congregació de Culte Divíi Disciplina 


dels Sagraments, el Sr. Cardenal 
Medina Estévez: el Sr. Cardenal 
Virgilio Noè: el Sr. Cardenal López 
Rodríguez, i d'altres cardenals, 
arquebisbes i bisbes amb els quals el 
Dr. Farnés ha mantingut una relació 
amical durant aquests anys de 
col-laboració diversa amb diferents 
episcopats del món. 


El lliurament de la Miscel-lània 
el presidí Mons. Pere Tena, bisbe 
auxiliar de Barcelona, el qual feu 
"ofertori" d'aquest treball editat pel 
CPL (Centre Pastoral Litúrgic), i que 
recull 34 articles de temàtica 
relacionada amb els diferents camps 
de la Teologia Litúrgica i Espiritual, 
que durant aquests darrers cinquanta 
anys han anat conreant el Dr. Farnés. 
L'Institut Superior de Litúrgia, 
l'Institut de Teologia Espiritual, les 
revistes Phase" i "Liturgia y 
Espiritualidad" i els membres de 
l'Associació Espanyola de professors 
de Litúrgia han estat qui han donat 
vida i forma a aquest "ofertori" que 
vol ser "Vinici d'una processó 
d'ofrenes "(les pàgines que li són 
dedicades), "perquè assumeixi 
l'amistat" de tantes persones que han 
col-laborat amb aquesta edició, i 
d'altres que malauradament no ho 
han pogut fer per la impossibilitat de 
publicar tots els articles en una única 
edició, de tants liturgistes i professors 
amb qui Mn. Farnés té relació 
acadèmica. Per aquest impediment, 
la Miscel-lània ha estat reduida a un 
"àmbit més proper i acadèmic ". 


A l'acte de lliurament 
intervingueren també el Dr. José 
Aldazúbal i el Dr. Joan Bellavista. El 
pare Aldazúbal presentà el contingut 
de la Miscel-lània. des 34 
col.laboracions dividides en ies sis 
seglients temàtiques: Història i 
reforma, Teología litúrgica, 
Eucaristia. Litúrgia de les Hores, 
Any litúrgic i Espiritualitat: un total 
de 532 pàgines que tomenten 
aquestes dues branques de la teotogia, 

fent resposta a la necessitat de 
l'educació litúrgica De la Constitució 
Sacrosanctum Concilium del Concili 
Vaticà II S'ha estret el títol per 
aquesta miscel-lània. 


El professor Bellavista traçà el 
perfil acadèmic del Dr. Farnés: un 
breu recorregut per la seva vida 
sense deixar d'apreciar el seu 
ministeri pastoral a Barcelona i el seu 
llarg magisteri arreu del món. 


En finalitzar les al-locucions de 
Mons. Tena, del Dr. Aldazàbal i del 
Dr. Bellavista, Mn Farnés adreçà 
unes paraules d'agraiment, però que 
per manca de temps s'hagué 
d'escurçar en el seu parlament. Amb 
gran encert publicarà, en una de les 
revistes que ell dirigeix, aquest 
parlament seu com a agraiment a 
l'assistència de tant nombrós grup de 
persones que volgueren fer-li costat 
aquell dia. 


El nostre Seminari també 
s'adhereix a aquest homenatge al Dr. 
Farnés, que durant molts anys ha estat 
mestre de moltes promocions de 
preveres que s'han beneficiat del seu 
coneixement i de la seva amistat, 
fomentant en ells, i en nosaltres, les 
futures generacions, l'esperit litúrgic, 
que és font i cimal de tota vida 
cristiana. Ad multos annos Mn. 
Farnéstii 


Israel Gàlvez 


Introductori 


